14.1.15

שלום רב,

לפני כחודשיים ערכנו סקר צרכים ונכונות למעורבות והתנדבות בקרב חברי הפ"י. להלן פירוט הנתונים והממצאים העיקריים של הסקר.

1. התחילו את מילוי הסקר 599 איש אך השלימו אותו רק 252 כך שהממצאים מתייחסים רק לנתון זה.
2. מבין העונים, כ- 32% מומחים/מדריכים, 36% מומחים, 30% מתמחים, והשאר סטודנטים.
3. לדעת המשיבים, התחומים העיקרים בהם צריכה הפ"י לפעול או להגביר את פעולתה הם:
4. טיפול בתנאי העסקה ושכר- 70%
5. מעמד הפסיכולוגים בארץ- 67%
6. ימי עיון כנסים והשתלמויות- 59%
7. הגנה על גבולות המקצוע- 56%
8. ייצוג הפסיכולוגיה בוועדות הכנסת- 52%
9. תהליכי התמחות והדרכה בחטיבות השונות- 49%
10. הרפורמה בבריאות הנפש- 40%
11. כמאה חברי וחברות הפ"י הביעו את נכונותם (והשאירו פרטי התקשרות) להיות מעורבים יותר, לסייע ולהתנדב למען ציבור הפסיכולוגים. זהו מספר מרשים לכל הדיעות.
12. למעלה מ-60% מהעונים הביעו את אי שביעות רצונם מהטיפול של הסתדרות המח"ר בתנאי ההעסקה והשכר של הפסיכולוגים.
13. 45% מהעונים לסקר הביעו שביעות רצון בינונית בלבד מפעילות ועד החטיבה שלהם.
14. פסיכואקטואליה- מרבית החברים (62%) הביעו שביעות רצון מכתב העת, ועוד 28% הביעו שביעות רצון במידה בינונית בלבד. 55% מעדיפים לקבל מהדורה מודפסת ולא מהדורה אינטרנטית. 29 איש גם כתבו הערות והצעות לשיפור.
15. מבין העונים, 39 חברים כתבו גם הערות והצעות לשיפור. הנקודות העיקריות שעלו התייחסו לצורך להגביר את ההגנה המקצועית על הפסיכולוגים והפסיכולוגיה מפני "מטפלים" לא מורשים ולא מוסמכים, שיפור תנאי השכר הנמוכים מאד, שיפור וקידום מעמד הפסיכולוגים, מעורבות גדולה יותר ברפורמה בבריאות הנפש, הגדלת הטבות צרכניות לחברי הפ"י ועוד.

הממצאים הנ"ל הועלו ונדונו בישיבת הועד המרכזי. הערות והתייחסויות המשתתפים יילקחו בחשבון בעת קביעת תוכנית העבודה והנושאים לטיפול במהלך שנת 2015 והלאה.

בנוסף, תעשה פניה לכל אחד מהחברים אשר הביע/ה את נכונות לסייע בפעילות למען הפסיכולוגים.

אנו מודים מאד לכל משתתפי הסקר על נכונותם והשקעת הזמן במילויו. נעשה כל מאמץ כדי לטפל בדרך הטובה ביותר בנושאים, בהערות ובהצעות שהועלו.

בברכה ובתודה,

דני כפרי, מנכ"ל

הסתדרות הפסיכולוגים בישראל